CELEX: 62017CN0229
Language: sl
Date: 2017-05-02 00:00:00
Title: Zadeva C-229/17: Predlog za sprejetje predhodne odločbe, ki ga je vložilo Verwaltungsgericht Berlin (Nemčija) 2. maja 2017 – Evonik Degussa GmbH/Bundesrepublik Deutschland

7.8.2017   
            
            
               SL
            
            
               Uradni list Evropske unije
            
            
               C 256/2
            
         Predlog za sprejetje predhodne odločbe, ki ga je vložilo Verwaltungsgericht Berlin (Nemčija) 2. maja 2017 – Evonik Degussa GmbH/Bundesrepublik Deutschland
   (Zadeva C-229/17)
   (2017/C 256/02)
   Jezik postopka: nemščina
   
      Predložitveno sodišče
   
   Verwaltungsgericht Berlin
   
      Stranki v postopku v glavni stvari
   
   
      Tožeča stranka: Evonik Degussa GmbH
   
      Tožena stranka: Bundesrepublik Deutschland
   
      Vprašanja za predhodno odločanje
   
   
               1.
            
            
               Ali gre za „proizvodnjo vodika“ v smislu Priloge I, točka 2, Sklepa 2011/278/EU (1) samo v primeru, če nastane iz dveh atomov vodika H s kemijsko sintezo molekula vodika H2, ali gre za proizvodnjo vodika tudi v primeru, če se v plinski zmesi, ki vsebuje vodik – brez sinteze – relativni delež vodika H2 poveča, tako da se preostale sestavine plina – na fizikalni ali kemijski način – odstranijo z namenom pridobitve „proizvoda, izraženega v neto prodajni proizvodnji, in na 100 % čistost zadevne substance“, kot je opredeljen v Prilogi I, točka 2, Sklepa 2011/278/EU?
            
         
               2.
            
            
               Če je odgovor na prvo vprašanje, da proizvodnja ne zajema povečanja relativnega deleža vodika H2 v plinski zmesi, se dalje postavlja to vprašanje:
               Ali je treba opredelitev „procesi, neposredno ali posredno povezani s proizvodnjo vodika in ločevanjem vodika od ogljikovega monoksida“ razlagati tako, da se meje sistema referenčne vrednosti za vodik iz Priloge I, točka 2, Sklepa Komisije z dne 27. aprila 2011 (2011/278/EU) nanašajo samo na oba elementa skupaj („in“), ali pa je lahko proces „ločevanja vodika od ogljikovega monoksida“ tudi kot samostojni proces v okviru meja sistema?
            
         
               3.
            
            
               Če je odgovor na drugo vprašanje, da je lahko proces „ločevanja vodika od ogljikovega monoksida“ tudi kot samostojni proces v okviru meja sistema, se dalje postavlja to vprašanje:
               Ali gre za proces „ločevanja vodika od ogljikovega monoksida“ samo v primeru, če se vodik H2 pridobiva izključno z ločevanjem od ogljikovega monoksida CO, ali pa gre za proces „ločevanja vodika od ogljikovega monoksida“ tudi v primeru, če se vodik ne pridobiva izključno z ločevanjem od ogljikovega monoksida, temveč tudi od drugih snovi – npr. ogljikovega dioksida CO2 ali CnHn?
            
         
               4.
            
            
               Če je treba tožeči stranki sodno priznati brezplačno večkratno dodelitev pravic do emisije, se postavlja vprašanje, ali je treba točko 3 izreka sodbe Sodišča z dne 28. aprila 2014 (C-191/14) razlagati tako,
               
                           (a)
                        
                        
                           da se medsektorski korekcijski faktor v členu 4 in Prilogi II k Sklepu 2013/448/EU v prvotni različici uporablja za dodelitve, ki jih je pristojni organ države članice za leta od 2013 do 2020 določil pred 1. marcem 2017, in
                        
                     
                           (b)
                        
                        
                           da se medsektorski korekcijski faktor v členu 4 in Prilogi II k Sklepu 2013/448/EU v prvotni različici uporablja za večkratne dodelitve za leta od 2013 do 2017, ki so bile sodno priznane po 1. marcu 2017, in
                        
                     
                           (c)
                        
                        
                           da se medsektorski korekcijski faktor v členu 4 in Prilogi II k Sklepu 2013/448/EU v različici Sklepa 2017/126/EU, ki velja od 1. marca 2017, uporablja za večkratne dodelitve za leta od 2018 do 2020, ki so bile sodno priznane po 1. marcu 2017?
                        
                     
         
      (1)  Sklep Komisije z dne 27. aprila 2011 o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES Evropskega parlamenta in Sveta (notificirano pod dokumentarno številko C(2011) 2772) (UL 2011, L 130, str. 1).